|  |
| --- |
| **SØKNAD – LOKALE AKTIVITETSMIDLER 2022**  **Spesielle tiltak** |

Sandnes idrettsråd inviterer med dette idrettslag og klubber tilsluttet NIF og hjemmehørende i Sandnes, til å søke om tilskudd fra ”Lokale aktivitetsmidler”.

**Informasjon om ordningen**

Fra og med hovedfordelingen av spillemidlene i 2000 har Kulturdepartementet hatt en tilskuddsordning som retter seg spesifikt mot lokale lag og foreninger som driver idrett og fysisk aktivitet for barn og ungdom.

Målene for tilskuddsordningen er å bidra til aktivitet og deltakelse i medlemsbaserte foreninger som driver idrett og fysisk aktivitet for barn og ungdom. Det er et mål at ordningen skal understøtte den frivillige innsatsen i lagene og bidra til å holde kostnadene ved deltakelse i idrett og fysisk aktivitet nede. Målgruppen for ordningen er barn (6-12 år), og ungdom (13-19 år).

**Vedtak på årsmøtet 2022**

Årsmøtet i Sandnes Idrettsråd 27. april 2022 fattet følgende enstemmige vedtak:

*Fordeling av LAM-midler i Sandnes 2022 skal skje i samsvar med KUDs retningslinjer og NIFs krav. Tilskudd skal kun gis til lag som driver idrettslig virksomhet for barn og/eller ungdom i aldersgruppene 6-12 år og 13-19 år og har idrett eller fysisk aktivitet som sitt primære formål.*

*Inntil 10% av samlet tilskudd kan fordeles etter særlig vurdering. Disse midlene fordeles slik:*

*-Klubber som møter på årsmøtet i Idrettsrådet tildeles kr. 3000,-  
-Fleridrettslag tildeles kr. 10 000 pr gruppe ut over en. Det forutsettes at gruppene har egne styrer og egne avdelingsregnskap.*

*- Idrettsrådet kan ut fra søknader tildele midler til spesielle tiltak i lagene. Når idrettsrådet vurderer innkomne søknader, skal revitalisering av grupper og nye aktivitetstilbud/tiltak for å nå nye målgrupper prioriteres.*

*Medlemstall legges til grunn for fordelingen de resterende midlene. Vi legger til grunn rapportert medlemstall pr. 31.12.2021. 40 % av restmidlene fordeles etter medlemstall i aldersgruppen 6 – 12 år, mens 60 % av tilskuddet fordeles etter medlemstall i alderen 13 – 19 år. Minimumstilskudd er kr. 1000,-.*

**Utlysning av tilskuddsordningen:**

Idrettsrådet lyser nå ut muligheten for å søke om midler til spesielle tiltak i lagene. Informasjon og søknadsskjema finner dere på Idrettsrådets hjemmeside

<https://www.xn--idrettsrd-d3a.no/rogalandIK/Sandnes/>

Idrettsrådet vil fordele midlene. Det understrekes at årsmøtet reduserte avsetningen til spesielle tiltak, og dette medfører at tilskudd kun vil bli tildelt tiltak ut over det idrettslagene vanligvis setter i gang.

Styret understreker:

* *Midlene skal brukes til aktivitet og ikke til utstyr.*
* *Midlene skal rettes inn mot aktivitet for aldersgruppen 6 – 19 år.*
* *Når idrettsrådet vurderer innkomne søknader, skal revitalisering av grupper og nye aktivitetstilbud/tiltak for å nå nye målgrupper (herunder paraidrett) prioriteres.*

Søknad sendes elektronisk innen **20.08.22** til:

kare.strand@idrettsrad.no

Det må fylles ut et søknadsskjema og aktivitetstiltaket skal ha en navngitt person som er ansvarlig for gjennomføring og rapportering. Ufullstendige søknader blir ikke vurdert.

Søknaden skal beskrive:

* tiltakets mål og forventede resultater
* i hvilken grad det planlagte tiltaket er i samsvar med formålet for tilskuddsordningen
* gjennomføringsplan og vurdering av gjennomførbarhet
* tidsplan for gjennomføringen
* budsjett
* finansieringsplan
* søknadssum

Sandnes Idrettsråd satser på fordeling i september, og midlene vil automatisk bli overført fra NIF til lagene.

Med vennlig hilsen

Sandnes Idrettsråd

Paul Hetland

Leder

Kåre Strand